open-index/open-wikipedia-markdown huggingface dataset:
SQL Slammer

**SQL Slammer** on vuonna 2003 löydetty tietokonemato, joka aiheutti rajuja palvelunestohyökkäyksiä ja täten hidasti merkittävästi maailmanlaajuista Internet-liikennettä. SQL Slammer on historian nopeimiten levinnyt tietokonemato, joka levisi kymmeniin tuhansiin koneisiin ensimmäisen tunnin aikana.

Mato hyödynsi puskurin ylivuotovirhettä Microsoft SQL Server 2000 ja Microsoft Desktop Engine (MSDE) -tietokantapalvelimissa. Vaikka tietoturvapäivitys (MS02-039) oli julkaistu kuusi kuukautta aikaisemmin, monet yritykset eivät olleet vielä asentaneet sitä.
Useat ohjelmat ovat asentaneet Desktop Enginen hiljaisesti (kysymättä käyttäjältä).

## Lähteet
Nathalie Stutzmann

**Nathalie Stutzmann** (s. 6. toukokuuta 1965 Suresnes) on ranskalainen oopperalaulaja ja kapellimestari, äänialaltaan kontra-altto. Hän aloitti opintonsa Nantesin konservatoriossa ja jatkoi niitä vuosina 1983–87 Pariisissa Michel Sénéchalin sekä Lou Bruderin johdolla. Hän teki konserttidebyyttinsä vuonna 1985 Pariisissa, ja resitalistina häntä kuultiin ensimmäistä kertaa vuonna 1986 Nantesissa. Sittemmin hän on esiintynyt Seiji Ozawan ja Colin Davisin kaltaisten kapellimestareiden johdolla. Hän on tehnyt kymmenittäin levytyksiä ja voittanut monia palkintoja, joiden joukossa on ollut Grammy-palkinto. 

Stutzmannilla on ollut rooleja muiden muassa oopperoissa *[[Taikahuilu]]* (Wolfgang Amadeus Mozart) ja *[[Reininkulta]]* (Richard Wagner). Oopperan ulkopuolella hän on esiintynyt sellaisissa teoksissa kuin *[[Missa Solemnis]]* (Ludwig van Beethoven) ja *[[Alttorapsodia]]* (Johannes Brahms).

## Lähteet
Nikki Keddie

**Nikki Ragozin Keddie** (30. elokuuta 1930 New York, New York, Yhdysvallat) on yhdysvaltalainen historioitsija, joka on erikoistunut Lähi-idän, Iranin ja islamin historiaan. 

Nikki Keddie syntyi New Yorkissa vuonna 1930. Hänen molemmilla vanhemmillaan oli venäläisiä sukujuuria. Hän suoritti historiasta ja kirjallisuudesta vuonna 1951 alemman korkeakoulututkinnon Radcliffe Collegessa. Maisteriksi hän valmistui Stanfordin yliopistosta ja vuonna 1955 tohtoriksi Kalifornian Berkeleyn yliopistosta.

Keddie toimi vuoden tutkijana Etelä-Aasia, mutta sitten hänestä tuli ensin Arizonan yliopiston opettaja ja sitten Scripps Collegen dosentti. Keddie aloitti 1961 Los Angelesin Kalifornian yliopiston vierailevana dosenttina. Vuonna 1967 hänestä tuli kokoaikainen dosentti. Sitten Keddie pääsi apulaisprofessoriksi ja lopulta professoriksi.

Keddie on erikoistunut tutkimuksissaan erityisesti Iraniin ja toisaalta islamiin. Hän on kirjoittanut islamin ja lännen välisistä uskonollisista, tieteellisistä ja poliittisista kohtaamisista. Hän on tutkinut vuosien ajan muun muassa sekularismia, fundamentalismi ja naisen asemaa islamilaisissa kulttuureissa.

## Lähteet
Yhdysvaltain presidentinvaalit 1824

**Yhdysvaltain presidentinvaalit 1824** olivat kymmenennet Yhdysvaltain presidentinvaalit. Vaalit järjestettiin 26. lokakuuta – 2. joulukuuta 1824. Vaalit käytiin neljän demokraattis-republikaanisen puolueen jäsenen kesken. Heistä kukaan ei saanut ehdotonta enemmistöä valitsijamiesäänissä, joten presidentin valinta siirtyi perustuslain 12. lisäyksen nojalla Yhdysvaltain edustajainhuoneen vastuulle. Edustajainhuone valitsi 9. helmikuuta 1825 presidentiksi John Quincy Adamsin. Hänestä tuli ensimmäinen presidentti, joka oli hävinnyt vaaleissa kansan äänissä.

Ennen vaaleja demokraattis-republikaaninen puolue oli voittanut kuudet edelliset vaalit peräkkäin, ja sen suurin vastapuolue federalistinen puolue oli romahtanut. Presidenttiehdokkuutta hakivat ulkoministeri Adams, kenraali Andrew Jackson, valtiovarainministeri William H. Crawford ja edustajainhuoneen puhemies Henry Clay. Viides ehdokas John C. Calhoun luopui ehdokkuudesta ja pyrki varapresidentiksi.

Vaalien jälkeen Jacksonin johtama ryhmä kehittyi demokraattiseksi puolueeksi, kun taas Adamsin ja Clayn ryhmittymä perusti kansallisrepublikaanisen puolueen ja myöhemmin whig-puolueen.

## Tulokset
Yhdysvaltain presidentinvaalit 1824
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | Andrew Jackson
| style="text-align:left;" | Demokraatti-republikaanit
| style="text-align:left;" | Tennessee
| 151&nbsp;271
| 41,4
| 99
|-
| style="background-color:" |
| style="text-align:left;" | John Quincy Adams
| style="text-align:left;" | Demokraatti-republikaanit
| style="text-align:left;" | Massachusetts
| 113&nbsp;122
| 30,9
| 84
|-
| style="background-color:" |
| style="text-align:left;" | William H. Crawford
| style="text-align:left;" | Demokraatti-republikaanit
| style="text-align:left;" | Georgia
| 40&nbsp;856
| 11,2
| 41
|-
| style="background-color:" |
| style="text-align:left;" | Henry Clay
| style="text-align:left;" | Demokraatti-republikaanit
| style="text-align:left;" | Kentucky
| 47&nbsp;531
| 13,0
| 37
|-
| colspan=2 style="text-align:left;" | Sitoutumattomat valitsijamiehet
| style="text-align:left;" | ei puoluetta
| style="text-align:left;" | Massachusetts
| 6&nbsp;616
| 1,8
| 0
|-
| colspan=2 style="text-align:left;" | Muut
| style="text-align:left;" | –
| style="text-align:left;" | –
| 6&nbsp;437
| 1,8
| 0
|-
| colspan="11" style="background-color:#E9E9E9;"|
|- style="font-weight:bold"
| colspan="4" style="text-align:left;" | Yhteensä
| 365&nbsp;833
| 100
| 261
|- style="font-weight:bold"
| colspan="6" style="text-align:left;" | Voittoon tarvitaan
| 131
|}
Rutu Modan

**Rutu Modan** (s. 1966 Tel Aviv) on israelilainen sarjakuvapiirtäjä ja kuvittaja. Hänen tunnetuimpiin sarjakuvateoksiinsa kuuluvat *Exit Wounds* (2007) ja *The Property* (2013), joista kumpikin sai Eisner-palkinnon. Myös hänen albuminsa *Tunnel* (2021) on saanut tunnustusta.

Sarjakuvissaan Modan usein tutkii perhesuhteita sekä politiikan ja sodan vaikutusta yksilöihin. Hänen piirrosjälkensä muistuttaa selkeine viivoineen ligne claire -tyyliä.

Modan opiskeli Bezalelin taide- ja muotoiluakatemia -taidekorkeakoulussa, ja on toiminut siellä myös sarjakuvan ja kuvittamisen opettajana. Vuonna 1995 hän perusti ystävänsä Yirmi Pinkusin kanssa Actus Tragicus -ryhmän sarjakuvien julkaisemista varten. Aikaisemmin he olivat yrittäneet julkaista vaihtoehtosarjakuvaa osana hepreaksi kääntämäänsä *[[Mad|MAD]]*-sarjakuvalehteä, mutta lehti ei löytänyt yleisöä.

## Lähteet

## Aiheesta muualla

*
Kaldealaiskatolinen kirkko

**Kaldealaiskatolinen kirkko** (syyriaksi *ܥܕܬܐ ܟܠܕܝܬܐ ܩܬܘܠܝܩܝܬܐ*) on Idän katolinen kirkko, joka käyttää itäsyyrialaista riitusta. Kirkolla on toimintaa Irakissa, Iranissa, Beirutissa, Syyriassa, Turkissa, Yhdysvalloissa, Australiassa ja Torontossa. Jäseniä on yhteensä 640&nbsp;000.

Pyhän Tuomaan eparkia Sydneyssä perustettiin vuonna 2006 ja siihen kuului 35 000 henkeä vuonna 2014.

## Lähteet
Grete Pedersen

**Grete Pedersen** on norjalainen kuoronjohtaja. Hän opiskeli orkesterinjohtoa Kenneth Kieslerin sekä kuoronjohtoa Terje Kvamin ja Eric Ericsonin johdolla. Häntä pidetään uranuurtajana norjalaisen kansanmusiikin ja perinteisen laulannan tuomisessa kuoromusiikin piiriin. Hän toimii kuoronjohdon professorina Norjan musiikkiakatemiassa ja on kysytty vierailevana kuoronjohtajana Euroopan tasolla.

Pedersen perusti vuonna 1984 Oslon kamarikuoron ja toimi sen johdossa vuoteen 2004. Hän on tehnyt yhteistyötä myös muiden muassa Berliinin radion kuoron, SWR Vokalensemble Stuttgartin, Baijerin radion kuoron, Oslo Sinfoniettan, Ensemble Allegrian ja Norjan radion orkesterin kanssa. 

Pedersen on johtanut vuodesta 1990 Det Norske Solistkoria. Hän on konsertoinut runsaasti sekä Norjassa että ulkomailla, julkaissut levytyksiä ja kehittynyt yhdeksi Pohjoismaiden kysytyimmistä kuoronjohtajista.

## Lähteet
Saint-Pierren ja Miquelonin lippu

**Saint-Pierren ja Miquelonin lippu** on Ranskan merentakaisen alueen, Saint-Pierre ja Miquelonin, epävirallinen tunnus. Alueen virallinen lippu on Ranskan lippu.

Lippu on sininen ja siinä on keltainen laiva, jonka sanotaan olevan *Grande Hermine*, jolla Jacques Cartier purjehti Saint-Pierrelle vuonna 1536. Lipun vasemmassa reunassa on kolme neliönmuotoista tunnusta, jotka kuvaavat saaren asukkaiden juuria. Nämä ovat ylhäältä alas baskit, bretonit ja normannit. Lipun suunnitteli paikallinen liikemies André Paturel ja lippu otettiin käyttöön vuonna 1982.

## Lähteet
Jääkiekon SM-liigakausi 2018–2019

**Jääkiekon SM-liigakausi 2018–2019** oli jääkiekon SM-liigan 44. kausi. Kauden runkosarja alkoi 14. syyskuuta 2018 ja se päättyi 14. maaliskuuta 2019, jonka jälkeen alkoivat pudotuspelit 16. maaliskuuta. Puolustavana mestarina kauteen lähti Oulun Kärpät. Otteluohjelmassa oli enemmän perjantaipelejä kuin koskaan aikaisemmin, yhteensä 136. Lauantai oli toinen pääottelupäivä, jolloin pelattiin kaikkiaan 140 ottelua.

Syyskaudella ohjelmassa oli perinteinen maajoukkuetauko 4.–12. marraskuuta välisenä aikana. Joulutauko pidettiin 21.–25. joulukuuta. Helmikuun alkupuolella ohjelmaa oli kevennetty Ruotsin EHT-turnauksen aikana. Runkosarjan päätöskierros pelattiin torstaina 14. maaliskuuta 2019. Pudotuspelit käynnistyivät 1. kierroksen otteluilla lauantaina 16. maaliskuuta. Puolivälierät kahdeksan parhaan kesken alkoivat torstaina 21. maaliskuuta.

SM-liigaa pelattiin ensimmäistä kertaa toukokuussa, kun finaalisarjan kuudes ottelu pelattiin vapun jälkeisenä päivänä. Kyseinen ottelu oli myös SM-liigan historian 200:s finaaliottelu. Kausi kesti 232 päivää. Kärpät oli runkosarjan voittaja 137 pisteellä, joka on SM-liigan piste-ennätys. Finaaleissa HPK saavutti seurahistoriansa toisen Suomen mestaruuden voittaen Kärpät otteluvoitoin 4-3. Edellisen kerran HPK voitti mestaruuden kaudella 2005–2006.

## Joukkueet

### Päävalmentajamuutokset

### Sarjataulukko

### Ottelut
SM-liigassa pelataan 60 ottelun runkosarja, jonka kuusi parasta joukkuetta selviytyvät suoraan puolivälieriin ja sijoille 7.–10. sijoittuneet joukkueet pelaavat pudotuspeliottelut puolivälieriin pääsystä. Sijoille 11.–15. sijoittuneiden joukkueiden kausi päättyy runkosarjaan.

Runkosarjassa joukkueet ovat jaettuina viiteen kolmen seuran lohkoon. Lohkon muodostavat HIFK, HPK ja Kärpät, Pelicans, KooKoo ja SaiPa, Ilves, Tappara ja Sport, Jukurit, JYP ja KalPa sekä Lukko, TPS ja Ässät. Jokainen joukkue kohtaa kunkin lohkotoverinsa kuusi kertaa: kolmesti kotikentällä ja kolmesti vieraskentällä. Muita seuroja vastaan joukkueet pelaavat neljä kertaa.

### Tilastot

## Pudotuspelit

### Kaavio

### Pronssiottelu

### Loppuottelut

### Tilastot

## Palkinnot

## Lopulliset sijoitukset

## Muuta
Liiga pyysi Oulun Kärpiltä anteeksi finaalin seitsemännessä ottelussa tapahtuneesta tuomarointivirheestä. Jatkoerässä Kärppien Aleksi Heponiemi sai 2+2 minuutin rangaistuksen tilanteesta, jossa HPK:n Niclas Luceniuksen maila osuu Niklas Frimanin kasvoihin. Jäähy tuomittiin ajassa 73.32 ja HPK teki ottelun voittomaalin ylivoimalla ajassa 75.24.

## Lähteet
Sonya Bach

**Sonya Bach** (s. 1981) on eteläkorealainen pianisti.

Hän aloitti pianonsoiton 3-vuotiaana, piti ensimmäisen julkisen konserttinsa 5-vuotiaana ja teki orkesteridebyyttinsä 9-vuotiaana Soulin sinfoniaorkesterin kanssa. Hän opiskeli muun muassa Etelä-Koreassa, Yhdysvaltain Juilliard Schoolissa ja Italiassa. Hänen opettajiensa joukossa oli Lazar Berman. Hän myös pääsi Alicia de Larrochan suojatiksi. 

Bachin ohjelmistoon ovat kuuluneet Johann Sebastian Bachin kosketinsoitinkonsertot, Sergei Rahmaninovin toinen pianokonsertto, Isang Yunin konsertto ja George Gershwinin *[[Rhapsody in Blue]]*. Hän myös kantaesitti Iloh Yangin säveltämän konserton.

## Lähteet
Gustaf Oskar Sumelius

**Gustaf Oskar Sumelius** (9. maaliskuuta 1835 Kangasala – 3. tammikuuta 1895 Tampere) oli suomalainen Tampereella vaikuttanut kauppias ja tukkukauppaa harjoittaneen toiminimi G. O. Sumeliuksen perustaja.
 
Sumeliuksen vanhemmat olivat Pirkkalan kappalainen Petter Johan Sumelius (1798–1846) ja Johanna Ulrika Söderberg (k. 1856). Hän aloitti työnsä 1848 Tampereella Lindebergin liikkeessä ja muutti sitten Poriin, jossa oli työssä Carl Martinin ja A. Lundborgin liikkeissä sekä Luvialla Julinin laivaveistämössä.

Vuonna 1859 Sumelius perusti Tampereella Kauppakatu 3:een oman vähittäis- ja tukkukauppaa harjoittaneen kauppaliikkeen, jota hän hoiti aluksi veljensä kanssa ja tämän kuoltua 1876 jatkoi liikkeen hoitoa yksin. Liike muutti 1870 Tampereen Kauppatorin (nykyinen Keskustori) itäreunalla sijainneeseen yksikerroksiseen puutaloon Sumeliuksen ostettua kyseisen kiinteistön. Sumeliuksen liike siirtyi vuonna 1884 harjoittamaan yksinomaan tukkukauppaa. Sumeliuksen liike oli 1880-luvulla Hämeen läänin suurin seka- ja kangastavaran tukkuliike. Vuonna 1889 valmistui Sumeliuksen kauppatalon viereiselle tontille Tammerkosken rantaan arkkitehti F. L. Caloniuksen suunnittelema kaksikerroksinen Sumeliuksen palatsi Sumeliuksen perheen asuintaloksi. Yksikerroksisen kauppatalon tilalle valmistui 1901 jugendtyylinen nelikerroksinen Sumeliuksen talo. Sumeliuksen liike myytiin 1916 Tammerkosken Tukkukauppa Oy:lle.

Sumelius osti 1870 kauppias Lars Johan Hammarénin kanssa Kyröskosken puuvillatehtaan ja he perustivat Hammaren & Co nimisen yhtiön joka rakennutti puuvillakutomon tilalle 1872 puuhiomon ja 1878 paperitehtaan. Kolmantena osakkaana olleen kauppias Nybergin kuoltua 1889 Hammarén ja Sumelius omistivat yrityksen puoliksi. Sumelius perusti myös Näsijärven Höyrylaiva Oy:n. Vuonna 1874 hän osti Pyynikin Joselininniemen vuokraoikeuden ja rakennukset kauppias R. Lindholmin perillisiltä ja rakennutti paikalle uuden huvilan. Huvila oli Sumeliuksen perheen käytössä aina vuokra-ajan päättymiseen 1907 saakka. 

Sumelius oli Tampereen kaupunginvaltuuston jäsenenä 1875–1894 sekä joitain vuosia rahatoimikamarin jäsenenä ja puheenjohtajana. Hän oli myös Tampereen Säästöpankin johtokunnan varapuheenjohtajana ja Tampereen kauppiasyhdistyksen valtuuston puheenjohtajana. 

Sumelius oli kirjailija Jalmari Finnen vuoden 1859 Tampereelle sijoittuvan näytelmän *Maria Kristina* päähenkilön esikuvana. Näytelmän ensiesitys oli 1932 Tampereen teatterissa Finnen itsensä ohjaamana. 

Gustaf Oskar Sumelius oli naimisissa vuodesta 1859 Maria Kristina Hydénin (1833–1913) kanssa. Heillä oli kymmenen lasta, joista tunnettuja olivat tukkukauppias, valtiopäivämies ja vuorineuvos Gösta Sumelius ja insinööri ja yritysjohtaja Axel Sumelius.

## Lähteet

## Aiheesta muualla
* Tampereen Keskustori 1890-luvulla, kuvassa Sumeliuksen tukkukaupan rakennus, joka purettiin vuosisadan vaihteessa, Koskesta voimaa -sivusto 
* Vapriikin näyttely esittelee purettuja rakennuksia – Muistatko näitä Tampereen taloja?, Tamperelainen 4.12.2017 (Kuva Tammerkosken rantaan 1889 valmistuneesta Sumeliuksen palatsista)
Luettelo diplomaattisista edustustoista Bhutanissa

Tämä on **luettelo diplomaattisista edustustoista [[Bhutan]]issa**. Tällä hetkellä Thimphussa on 3 suurlähetystöä. Lisäksi Bhutanissa on 5 muuta edustustoa.

## Suurlähetystöt
### [[Thimphu]]ssa

## Liaison office
### [[Phuntsholing]]issa
*

## Muu edustustot
### [[Thimphu]]ssa
*
*
*
*
## Akkreditoidut suurlähetystöt
### [[New Delhi]]ssä

### [[Dhaka]]ssa

### [[Peking]]issä

### [[New Delhi]]ssä
*(Delegaatio)
*

## Lähteet
Luettelo diplomaattisista edustustoista Nepalissa

Tämä on **luettelo diplomaattisista edustustoista [[Nepal]]issa**. Tällä hetkellä  Kathmandussa on 26 suurlähetystöä.  

## Suurlähetystöt
### Kathmandussa

* 
*
*
* 
* 
*
* 
* 
*
* 
* 
*
* 
* 
*
*
* 
*
*
* 
*
*
*
*
* 
* 

## Missions
* (Delegation)

## Pääkonsulaatit
* (Birgunj)

## Akkreditoidut suurlähetystöt

### New Delhissä

*
* 
* 
* 
*
* 
*
*
*
* (Dhaka) 
*
* (Islamabad)
*
* 
*
*
* 
* 
*
* 
*
* 
* (New York City)
* 
*
* (Rangoon)

## Akkreditoidut edustustot
*
Yhdysvaltain presidentinvaalit 1828

**Yhdysvaltain presidentinvaalit 1828** olivat 11:nnet Yhdysvaltain presidentinvaalit, ja ne järjestettiin 31. lokakuuta – 2. joulukuuta 1828. Vaalit olivat toisto vuoden 1824 vaaleista, sillä vastakkain olivat istuva presidentti John Quincy Adams kansallisrepublikaanisesta puolueesta ja Andrew Jackson nuoresta demokraattisesta puolueesta. Toisin kuin vuonna 1824, Jackson voitti Adamsin, ja siitä alkoi demokraattien valta-asema maan politiikassa. Adams oli toinen istuva presidentti, joka oli hävinnyt vaalit, isänsä John Adamsin jälkeen.

## Tulokset
Yhdysvaltain presidentinvaalit 1828
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | **[[Andrew Jackson]]**
| style="text-align:left;" | Demokraatit
| style="text-align:left;" | Tennessee
| 642&nbsp;553
| 56,0
| 178
|-
| style="background-color:" |
| style="text-align:left;" | John Quincy Adams
| style="text-align:left;" | Kansallisrepublikaanit
| style="text-align:left;" | Massachusetts
| 500&nbsp;897
| 43,6
| 83
|-
| colspan=4 style="text-align:left;" | Muut
| 4&nbsp;568
| 0,4
| –
|-
| colspan="7" style="background-color:#E9E9E9;"|
|- style="font-weight:bold"
| colspan="4" style="text-align:left;" | Yhteensä
| 1&nbsp;148&nbsp;018
| 100
| 261
|- style="font-weight:bold"
| colspan="6" style="text-align:left;" | Voittoon tarvitaan
| 131
|}
Luettelo diplomaattisista edustustoista Itä-Timorissa

Tämä on **luettelo diplomaattisista edustustoista [[Itä-Timor]]issa**. Tällä hetkellä Dilissä on 16 suurlähetystöä.

## Suurlähetystöt
**Dilissä**

### Edustustot
* (Delegaatio)

## Akkreditoidut suurlähetystöt
Seuraavat suurlähetystöt sijaitsevat Jakartassa ellei toisin minita

## Lähteet
Maria Elena Boschi

**Maria Elena Boschi** (s. 24 tammikuuta 1981, Montevarchi, Italia) on italialainen poliitikko ja demokraattisen puolueen poliitikko. Maria Boschi oli Matteo Renzin hallituksen perustuslakiuudistuksesta vastaava ministeri 2014–2016. Uudistuksen kaatuminen johti pääministerinä olleen Renzin eroon. Boschi jatkoi 12 joulukuuta 2016 Paolo Gentilonin hallituksessa valtiosihteerinä. Boschi on koulutukseltaan yrityslakimies ja valmistui Firenzen yliopistosta.

## Lähteet

## Aiheesta muualla
Catherine Naglestad

**Catherine Naglestad** on yhdysvaltalainen oopperalaulaja, äänialaltaan sopraano. Hän syntyi Kaliforniassa skandinavialaisille vanhemmille ja sai musiikin kandidaatin arvon San Franciscon konservatoriosta. Hän jatkoi opintojaan Roomassa, Milanossa ja New Yorkissa. *[[Opernwelt]]* nimesi hänet "vuoden laulajaksi" Alcesten ja Norman roolien tulkinnoista. Saksan taideministeriö myönsi hänelle vuonna 2006 *Kammersängerin*-arvon osaamisestaan barokista verismiin ulottuvassa ohjelmistossa.

Naglestad on esiintynyt lukuisilla kansainvälisillä festivaaleilla. Hän on ollut mukana levyttämässä oopperoita *[[La clemenza di Tito]]*, *Alceste*, *[[Alcina]]* ja *[[Ryöstö Seraljista]]*.

## Lähteet
Mandy Bujold

**Mandy Marie Brigitte Bujold ** (s. 25. heinäkuuta 1987 Cobourg, Ontario) on kanadalainen nyrkkeilijä. Hän ottelee kärpässarjassa eli alle 51-kiloisissa.

Bujold syntyi Cobourgissa, Ontariossa ja asui lapsuudessaan myös Monctonissa, New Brunswickissa. Vuonna 2002 hänen perheensä muutti Ontarioon Kitcheneriin. Hän aloitti nyrkkeilyn harrastamisen 16-vuotiaana vuonna 2004 veljensä harrastuksesta innostuneena. Vuonna 2006 hän voitti Kanadan juniorimestaruuden ja seuraavana vuonna ensimmäisen aikuisten Kanadan-mestaruutensa. Bujold on kaikkiaan yksitoistakertainen Kanadan-mestari, vuosilta 2007–2017. Vuonna 2008 hän osallistui ensimmäisiin maailmanmestaruuskilpailuihinsa. Hän on yltänyt maailmanmestaruuskilpailuissa parhaimmillaan kahdeksan parhaan joukkoon, puolivälieriin, Jejussa 2014.

Bujold on kaksinkertainen Pan-Amerikan kisojen kultamitalisti. Hän voitti ensimmäisen kultamitalinsa Guadalajarassa 2011, jolloin naisten nyrkkeily oli kisaohjelmassa ensimmäistä kertaa, ja uusi mestaruutensa Torontossa 2015. Hän voitti vuoden 2015 loppuottelussa yhdysvaltalaisen Marlen Esparzan, hallitsevan maailmanmestarin. Kansainyhteisön kisojen ohjelmassa naisten nyrkkeily oli ensimmäistä kertaa Glasgow’ssa 2014. Bujold voitti noissa kisoissa pronssia, hävittyään välierissä hallitsevalle olympiavoittajalle Nicola Adamsille. Seuraavissa Kansainyhteisön kisoissa, Gold Coastissa 2018, hän ei ollut mukana, vaikka hänet oli jo valittu Kanadan kisajoukkueeseen. Hän päätti itse vetäytyä kisoista kuukausi ennen niiden alkua.

Olympialaisissa Bujold on ollut mukana kerran, Rio de Janeirossa 2016. Hän voitti ensimmäisellä kierroksella uzbekistanilaisen Yodgoroy Mirzaevan, mutta hävisi puolivälierissä kiinalaiselle Ren Cancanille.

Bujoldia valmensi pitkään romanialaissyntyinen Adrian Teodorescu, Torontossa sijaitsevan Atlas Boxing & Fitness Club -salin omistaja. Teodorescun kuoltua marraskuussa 2016 hän siirtyi harjoittelemaan Guelphissä sijaitsevalle TNT Boxing and Fitness Academy -salille, jossa häntä valmentaa Stevie Bailey.

## Lähteet
Yhdysvaltain presidentinvaalit 1832

**Yhdysvaltain presidentinvaalit 1832** olivat 12:nnet Yhdysvaltain presidentinvaalit. Ne järjestettiin 2. marraskuuta – 5. joulukuuta 1832. Vaaleissa istuva presidentti Andrew Jackson demokraattisesta puolueesta voitti kansallisrepublikaanien Henry Clayn.

## Tulokset
Yhdysvaltain presidentinvaalit 1832
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | **[[Andrew Jackson]]**
| style="text-align:left;" | Demokraatit
| style="text-align:left;" | Tennessee
| 701&nbsp;780
| 54,2
| 219
|-
| style="background-color:" |
| style="text-align:left;" | Henry Clay
| style="text-align:left;" | Kansallisrepublikaanit
| style="text-align:left;" | Kentucky
| 484&nbsp;205
| 37,4
| 49
|-
| style="background-color:#4BC7BF" |
| style="text-align:left;" | John Floyd
| style="text-align:left;" | Mitätöijät
| style="text-align:left;" | Virginia
| –
| –
| 11
|-
| style="background-color:#ECBE29" |
| style="text-align:left;" | William Wirt
| style="text-align:left;" | Vapaamuurarien vastustajat
| style="text-align:left;" | Maryland
| 100&nbsp;715
| 7,8
| 7
|-
| colspan=4 style="text-align:left;" | Muut
| 7&nbsp;273
| 0,6
| –
|-
| colspan="7" style="background-color:#E9E9E9;"|
|- style="font-weight:bold"
| colspan="4" style="text-align:left;" | Yhteensä
| 1&nbsp;293&nbsp;973
| 100
| 286
|- style="font-weight:bold"
| colspan="6" style="text-align:left;" | Voittoon tarvitaan
| 144
|}
;Huomioita
Anik Bissonnette

**Anik Bissonnette** OC CQ (s. 9. helmikuuta 1962 Montreal) on kanadalainen balettitanssija. Hän tuli laajalti tunnetuksi esiintymisistään Louis Robitaillen kanssa. Vuosina 1989–2007 hän toimi Les Grands Ballets Canadiensin ensitanssijana, ja vuosina 1983–2006 hän esiintyi vuosittain Montrealin Gala des Étoilesissa (Tähtigaala).

Bissonnette toimi Festival des Arts de Saint-Sauveurin taiteellisena johtajana vuosina 2004–14, ja vuonna 2010 hänestä tuli Montrealin nykybalettikorkeakoulun taiteellinen johtaja. Hän on saanut monia tunnustuksia, kuten Kanadan ritarikunnan upseerin ja Québecin kansallisen ritarikunnan ritarin arvot sekä Denis Pelletier -palkinnon ja Kenraalikuvernöörin esittävien taiteiden palkinnon elinikäisistä saavutuksista.

Bissonnette oli tanssikumppaninsa Louis Robitaillen kanssa myös naimisissa vuosina 1986–2001. Pari saavutti menestystä etenkin tulkinnoillaan baleteista, joissa esiintyy kansanomaisia teemoja; näiden joukossa on *[[Rose Latulippe]]*.

## Lähteet
Anja Karliczek

**Anja Karliczek** (s. 29. huhtikuuta 1971) on saksalainen kristillisdemokraattinen poliitikko. Hänet valittiin liittopäiville 2013 ja oli Angela Merkelin neljännen hallituksen opetusministeri 2018–2021.

## Lähteet

## Aiheesta muualla
Karen Kain

**Karen Alexandria Kain** CC (s. 28. maaliskuuta 1951 Hamilton, Ontario) on kanadalainen entinen balettitanssija, josta sittemmin tuli baletinjohtaja.

Kain syntyi neljästä sisaruksesta vanhimpana. Hän oli 8-vuotias, kun hänen äitinsä lähetti hänet balettikouluun. Vuonna 1962 hän aloitti opiskelun Kanadan kansallisessa balettikoulussa, jota tuolloin johti Betty Oliphant. Kain opiskeli osittain stipendin turvin, sillä hänen vanhempansa eivät kyenneet täysin kustantamaan koulutusta. 18 vuotta täytettyään Kain sai sopimustarjouksen Kanadan kansallisbaletilta. Tarjouksen esitti baletin perustaja ja taiteellinen johtaja, Celia Franca. Kain hyväksyi tarjouksen ja debytoi tammikuussa 1971 Joutsenkuningattaren vaativassa roolissa *[[Joutsenlampi]]*-baletissa. Kain nousi ensitanssijan asemaan jo saman vuoden aikana. 

Kain loi kansallisbaletissa 28-vuotisen uran. Hän saavutti suosiota Frank Augustynin tanssikumppanina. Hän teki pitkäaikaista yhteistyötä Rudolf Nurejevin kanssa. 

Vuonna 2005 Kainista tuli Kanadan kansallisbaletin taiteellinen johtaja. Hän on saanut lukuisia tunnustuksia, kuten Kanadan ritarikunnan upseerin (1976) ja *Companionin* (1991) arvot, l'Ordre des Arts et des Lettres'n upseerin arvon (2000) sekä Kenraalikuvernöörin esittävien taiteiden palkinnon (2002). Vuodesta 1998 hänellä on ollut tähti Canada's Walk of Famella.

## Lähteet
Jhansi

**Jhansi** ( ) on kaupunki Pohjois-Intiassa, Uttar Pradeshin osavaltion lounaisosassa. Vuonna 2011 kaupungissa oli noin  505&nbsp;000 asukasta.

Muurien ympäröimä kaupunki on kehittynyt vuonna 1632 valmistuneen linnoituksen ympärille. Sepoykapinan aikana kaupungissa surmattiin monia brittejä. 

## Lähteet

## Aiheesta muualla
Celia Franca

**Celia Franca** (oik. *Celia Franks*; 25. kesäkuuta 1921 Lontoo, Englanti – 19. helmikuuta 2007 Ottawa, Kanada) oli kanadalainen tanssija, koreografi, baletinjohtaja ja pedagogi. Hän kouluttautui Englannin Guildhall School of Musicissa ja Royal Academy of Dancingissa. Hän aloitti Englannissa uransa niin tanssijana kuin koreografinakin.

Vuonna 1951 Francasta tuli Kanadan kansallisbaletin perustava taiteellinen johtaja. Hän toimi baletin johdossa vuoteen 1974 saakka. Tämän jälkeen hän muutti Ottawaan ja istui kaksi peräkkäistä kautta Kanadan taideneuvoston johtokunnassa. Hän oli aktiivinen opettajana ja ajoittain luennoitsijana. Hän sai erinäisiä tunnustuksia, joiden joukossa ovat Kanadan ritarikunnan *Companionin* arvo (1985) ja Kenraalikuvernöörin esittävien taiteiden palkinto (1994). National Arts Centressä järjestettiin hänen 80-vuotispäivänsä kunniaksi vuonna 2001 erikoisgaala.

## Lähteet
Anniken Hauglie

**Anniken Hauglie** (s. 10. syyskuuta 1972 Oslo, Norja) on Norjan konservatiivipuolueen poliitikko. 1990-luvulla Anniken Haugie oli mukana opiskelijayhdistysliikkeessä. Hauglie valmistui Oslon yliopistosta vuonna 2000 pääaineenaan sosiologia. Hän on toiminut sosiaalialan neuvonantajana 2001–2010. Vuosina 2010–2015 Annike Hauglie kuului Oslon kaupunginvaltuustoon ja joulukuusta 2015 hän on ollut Norjan työ- ja sosiaaliasioiden ministeri.

## Lähteet

## Aiheesta muualla

*
Lakshmibai

**Lakshmibai** (myös Lakshmi Bai tai Laxmi Bai, 1828 –1858) oli intialaisen Jhansin kaupunkivaltion kuningatar, yksi Sepoykapinan keskeisistä johtohahmoista.

Lakshmibai sai bramiinitytöksi epätavallisen kasvatuksen: hän oppi miekkailemaan ja ratsastamaan. Hän meni naimisiin Jhansin maharadžan kanssa mutta jäi leskeksi ennen kruununperillisen syntymää. Maharadža adoptoi pojan ennen kuolemaansa, mutta englantilaiset eivät hyväksyneet tätä vaan ottivat Jhansin suoraan hallintaansa siirtomaalakien mukaisesti. 22-vuotias leskikuningatar ei hyväksynyt tätä. Kun sepoykapina puhkesi, Lakshmibai julistettiin Jhansin sijaishallitsijaksi alaikäisen adoptiopoikansa nimissä. Lakshmi Bai taisteli mieheksi pukeutuneena ja sai surmansa taisteluissa.

## Lähteet

## Aiheesta muualla

* Sveriges Radion P3 Historia -podcast
HIRLAM

**HIRLAM**, lyhenne englannin sanoista **''H**igh **R**esolution **L**imited **A**rea **M**odel'' ("tarkka rajatun alan malli") on tietotekninen säämalli, jota käytetään sääennusteiden laatimisessa. Mallin rajattu ala on esimerkiksi Skandinavian, Euroopan tai Pohjois-Amerikan suuruinen. HIRLAM säämallia ajetaan neljä kertaa vuorokaudessa (00, 06, 12 ja 18 UTC), joissa jokaisessa ennustepituus on 54h. Mallissa käytetty vaakasuuntainen hilaväli on 0.068 astetta, joka vastaa n. 7.5 km. Pystysuunnassa mallissa on 65 tasoa, joista 20 on sijoitettu ilmakehän alimpaan 1 000 metriin.

Hirlamin A-versio valmistui vuonna 2006. Myös Suomen ilmatieteen laitos kehittää HIRLAM:ia. Hirlam pystyy ennustamaan kolmen vuorokauden sään 3–16 kilometrin tarkkuudella. 

## Katso myös
*GFS-malli
*HARMONIE

## Lähteet

## Aiheesta muualla
*HIRLAM 
*HIRLAM-ennuste Puuppa-sivulla
HARMONIE

**HARMONIE** on tietokoneeseen ohjelmoitu säämalli, joka tuottaa säämalliennustetta. Sen tarkkuus on vaakasuunnassa 2,5 km. HARMONIE on kytketty epätarkempaan säämalliin, joka tuottaa sen tarvitsemat pohjatiedot. Ilmatieteen laitos käyttää HARMONIE-mallia.

## Katso myös
*GFS-malli
*HIRLAM

## Aiheesta muualla
*FMI-Harmonie Puuppa – Weather BINGO
GFS

**GFS** voi tarkoittaa seuraavia:
* GFS-malli, numeerinen sääennustusmalli
* Global File System, Linuxille saatava tiedostojärjestelmä
* Google File System, Googlen kehittämä hajautettu tiedostojärjestelmä
Getaway

**Getaway** on vuonna 2013 ensi-iltansa Yhdysvalloissa saanut yhdysvaltalainen, Courtney Solomonin ohjaama nopeatempoinen jännityselokuva.

## Juoni
Entisen kilpa-autoilijan Brent Magnan (Ethan Hawke) vaimo (Rebecca Budig) on kidnapattu Sofiassa, Bulgariassa. Tuntematon mies ottaa Brentiin yhteyttä puhelimitse ja alkaa käskyttää tätä aikakriittisissä tehtävissä väittäen, että jättää vaimon henkiin vain mikäli Brent tekee seuraavien tuntien aikana täsmälleen miehen määräämät asiat. Ensimmäisenä eteen tulee erään tietyn ajoneuvon varastaminen ja sen jälkeen nopeaan tahtiin mies alkaa esittää ajoneuvolla suoritettavia tehtäviä ympäri kaupunkia. Mukaan sotkeutuu ajoneuvon alkuperäinen omistaja, paikallisen upporikkaan sijoituspankkiirin tytär, ”The Kid” (Selena Gomez), jonka rooli on myös kidnappaajan tarkoin suunnittelema. 

## Roolit

## Vastaanotto
Elokuva sai tyrmäävät arviot ilmestyessään Yhdysvalloissa. Elokuva-arvioiden aggregaattisivustolla Rotten Tomatoes elokuva on arvioitu erittäin surkeaksi (keskimäärin arvioitu 2.7/10) perustuen selkeään konsensukseen. Kriitikkojen konsensuksen mukaan vapaasti käännettynä: *"Monotonisesti väsyttävyyteen asti kiihkeätempoisena Getaway muistuttaa, ettei järkevän leikkauksen, hahmojen kehityskaaren, järkeenkäyvän dialogin ja mielenkiintoisen juonen ohitse kiihdyttäminen ole vaaratonta."* Samanlaiseen arvosanaan (22/100) on päädytty toisella aggregaattisivustolla Metacritic.Elokuvasivusto Variety arvioi elokuvan yhdeksi vuoden 2013 surkeimmin menestyneistä elokuvista Yhdysvalloissa elokuvan tuoton jäätyä noin reiluun puoleen sen tuotantokustannuksista.Selena Gomez oli myös ehdolla vuoden 2014 Golden Raspberry Awards -palkintogaalassa huonoimman näyttelijättären kategoriassa. Palkinto meni tuolloin kuitenkin Tyler Perrylle.

Suomessa elokuvalehti Episodi arvioi elokuvan arvosanalla 1/5: "*Umpijuntti toimintapökäle, jonka maailmaan kuuluvat itseään toistavat takaa-ajot ja romutetut poliisiautot.*"

## Lähteet

## Aiheesta muualla
*
Alanis Obomsawin

**Alanis Obomsawin** OC GOQ (s. 31. elokuuta 1932 New Hampshire) on kanadalainen dokumenttielokuvien ohjaaja. Hän aloitti uransa laulajana ja tarinankertojana ennen kuin liittyi National Film Board of Canadaan vuonna 1967. Hänen palkitut elokuvansa kuvaavat Kanadan alkuperäiskansojen edustajien taisteluita oikeuksiensa eteen näiden omasta näkökulmasta. Hän on saanut useita palkintoja, kuten Kenraalikuvernöörin palkintoja, ja päässyt lisäksi Kanadan ritarikunnan upseeriksi sekä Québecin kansallisen ritarikunnan suurupseeriksi. Obomsawin kuuluu itse alkuperäiskansoihin.

## Lähteet
Agnes Simon

**Agnes Simon** (o.s. **Almási**, 21. kesäkuuta 1935 Budapest – 19. elokuuta 2020) oli alun perin unkarilainen mutta myöhemmin myös Alankomaita ja Länsi-Saksaa edustanut pöytätennispelaaja. Hän voitti urallaan yhden maailmanmestaruuden ja kolme Euroopan-mestaruutta.

Simon menestyi 1950-luvulla Unkarin edustajana mutta hän pakeni miehensä ja valmentajansa Béla Simonin kanssa kotimaansa vuoden 1956 levottomuuksia Ruotsiin. Pöytätennispelaajana hän edusti sittemmin Alankomaita ja vuodesta 1962 Länsi-Saksaa.

## Saavutukset
### MM-mitalit
* Naisten nelinpeli
** Kultaa 1957 (parina Lívia Mossóczy)
* Naisten joukkuekilpailu
** Hopeaa 1954
** Pronssia 1953
Lähde: 

### EM-mitalit
* Naisten kaksinpeli
** Kultaa 1962
* Naisten nelinpeli
** Hopeaa 1962, 1970
** Pronssia 1966, 1976
* Sekanelinpeli
** Hopeaa 1962
* Naisten joukkuekilpailu
** Kultaa 1962, 1968
** Hopeaa 1972
Lähde: 

## Lähteet
Kerttu Rytkönen

**Kerttu Rytkönen** (1. kesäkuuta 1895 Pielavesi – 22. huhtikuuta 1991 Helsinki) oli suomalainen arkkitehti ja yksi Suomen ensimmäisitä naisarkkitehdeistä. Hän pääsi ylioppilaaksi Kuopiossa vuonna 1914 ja valmistui arkkitehdiksi 1921.

Rytkönen suunnitteli Helsingin Kaivopuistossa Kalliolinnantie 4:ssä sijainneen Salus-sairaalan. Uusklassillista tyyliä edustanut rakennus valmistui vuonna 1929. Salus-sairaalan perustajat ja omistajat olivat Kettu Rytkösen sairaanhoitajasisaret Ida ja Maria Rytkönen. He olivat perustaneet yksityisen sairaskodin Helsinkiin vuonna 1901. Vuonna 1920 he perustivat Salus-sairaalan, joka oli erikoistunut naistentauteihin ja synnytyksiin mutta myös muita potilaita hoidettiin siellä.

Ida Rytkönen ja Maria Rytkösen perilliset lahjoittivat sairaalan rakennuksineen vuonna 1944 Wihurin rahastolle. Sairaalatoiminta rakennuksessa jatkui vuoteen 1983 saakka, ja sen jälkeen rakennuksessa toimi vielä sydän- ja verisuonitautien perustutkimukseen erikoistunut Wihurin tutkimuslaitos vuoteen 2013 saakka. Tämän jälkeen rakennus peruskorjattiin, ja nykyisin siinä toimii Jenny ja Antti Wihurin rahasto sekä eräitä muita järjestöjä.

## Lähteet
Moleman

**Moleman** voi tarkoittaa seuraavia:

*Hans Moleman, hahmo animaatiosarjassa *Simpsonit*
*Myyrämies (*Mole Man*), superroisto Marvel-kustantamon sarjakuvissa
Bettine Vriesekoop

**Hubertina Petronella Maria "Bettine" Vriesekoop** (s. 13. elokuuta 1961 Hazerswoude) on alankomaalainen, 1980- ja 1990-luvuilla Euroopan huippupelaajiin kuulunut pöytätennispelaaja. Hän voitti kolme Euroopan-mestaruutta, joista kaksinpelissä kaksi. Hän osallistui kolmiin olympialaisiin vuosina 1988–1996 ja pääsi parhaimmillaan puolivälieriin, kerran kaksinpelissä ja kahdesti nelinpelissä parinaan Mirjam Hooman-Kloppenburg. Vriesekoop voitti Euroopan TOP 12 -turnauksen vuosina 1982 ja 1985.

Vriesekoop valittiin vuoden naisurheilijaksi Alankomaissa vuosina 1981 ja 1985. Hän harjoitteli jo nuorena Kiinassa ja kiinnostui maasta niin, että ryhtyi opiskelemaan sinologiaa ja kirjoittamaan Kiinasta.

## Saavutukset
### EM-mitalit
* Naisten kaksinpeli
** Kultaa 1982, 1992
** Pronssia 1980
* Naisten nelinpeli
** Hopeaa 1982 (parina Sandra de Kruiff), 1986 (parina Marie Hrachová), 1996 (parina Emily Noor)
** Pronssia 1984, 1992
* Sekanelinpeli
** Kultaa 1982 (parina Andrzej Grubba)
** Hopeaa 1988 (parina Andrzej Grubba)
** Pronssia 1984
* Naisten joukkuekilpailu
** Hopeaa 1992
** Pronssia 1988
Lähde: 

## Lähteet

## Aiheesta muualla
Betty Farrally

**Betty Farrally** (o.s. *Hey*; 5. toukokuuta 1915 Bradford, Englanti – 9. huhtikuuta 1989 Kelowna, Brittiläinen Kolumbia) oli balettitanssija, pedagogi ja baletinjohtaja. Hän oli merkittävä toimija baletin kehityksessä Kanadassa sekä Winnipegin kuninkaallisen baletin perustajana että myöhemmän opetustyönsä kautta.

Farrally muutti entisen opettajansa Gweneth Lloydin kanssa vuonna 1938 Kanadaan suoritettuaan tanssiopintonsa Englannissa. Winnipegin kuninkaallisen baletin parissa luomansa uransa lisäksi Farrally myös toimi pitkään yhtenä Banff Centren kesätanssiohjelman johtajista ja sittemmin taiteellisena neuvonantajana. Hänestä tehtiin Kanadan ritarikunnan upseeri vuonna 1981, ja hänelle myönnettiin Dance in Canada -palkinto vuonna 1984.

## Lähteet
Brudevælten lurit

**Brudevælten lurit** (lue venyttämällä: *lūr*) tarkoittavat kuutta Brudevælten kuivatetulta suolta kaivettua luria, jotka löytyivät vuonna 1797 Allerødin Tanskasta Pohjois-Sjællannista Lyngestä. Lur tarkoittaa pronssikautista pronssitorvea. Ne ajoitetaan Monteliuksen periodin V jälkipuoliskolle eli 800–700 eaa.

## Historiaa
Lurit löytyivät pareittain kolmesti pieneltä suolta samana vuonna. Niihin törmäsi iäkäs maanviljelijä Ole Pedersen vuonna 1797 nostaessaan turvetta kuivatettavaksi. Nostettuaan lurien suosta hän nimitti niitä ”6 curved brass horns”. Runsaan viikon kuluttua hän löysi niille vielä lurien suuosat yhteen sidotussa nipussa. Pedersen kutsui lureja nimellä ”hedenolds krigstrompeter”, mutta oli lopulta tyytyväinen saatuaan ruhtinaalisen palkkion. Löydetyt lurit olivat ensimmäiset, mutta nykyään niitä tunnetaan kymmeniä. Soittimet toimitettiin sittemmin *Danske oldsagskommissionille*, mutta yksi soitin lahjoitettiin vuonna 1845 Venäjän keisarille Nikolai I:lle.

Brudevælten lureilla äänitettiin vuonna 1966 LP-äänilevy *Klange fra Danmark's bronzealderlurer* (Tanskan kansallismuseossa, NM 67-001). Siinä soittivat lureja Palmer Traulsen ja G. A. Wilkenschildt.

## Kuvaus
Lureja on kahdenlaisia. Tanskassa käytetyt olivat S-kirjaimen muotoisia. Brudevælten lurit näyttäisivät esiintyvän erikätisinä pareina, eli kun toinen lur kiertyy vasemmalle, toinen kiertyy oikealle. Lurit ovat noin 2,2 metriä pitkät, ja ne ovat hyvin säilyneitä ja niillä voi edelleen helposti soittaa. Kun niiden sointia verrataan moderniin sävelasteikkoon, niin yksi lur on C-vireessä, yksi lur on D-vireessä, yksi taas E-vireessä ja yksi G-vireessä. Kun vielä on kaksi jäljellä, on niistä Tanskassa sijaitseva Es-vireinen. Mahdollisesti Pietarissa oleva on viimeisen kanssa samassa vireessä.

## Näyttelyt
Soittimista viisi on esillä Tanskan kansallismuseossa Kööpenhaminassa ja yksi on Eremitaašissa Pietarissa.

## Lähteet

## Kirjallisuutta ja musiikkia
* Johansson, Per-Olof & al.: *Brudevæltelurerne – verdens første og største lurfund*. Lokalhistorisk Arkiv og Forening i Allerød Kommune, , 2005
* Royal Danish Brass: *Bronze & Brass*. CD 1999. Rondo Records, RCD 8366.

## Aiheesta muualla
* Johansson, Per-Olof: Seks lurer fra Allerød, viitattu 30.4.2018
*
Zoja Rudnova

**Zoja Rudnova** (19. elokuuta 1946 Moskova – 12. maaliskuuta 2014 Moskova) oli Neuvostoliittoa edustanut, Euroopan parhaisiin naispelaajiin 1960-luvun lopulla ja 1970-luvun alkupuoliskolla kuulunut pöytätennispelaaja. Hän voitti kaksi maailmanmestaruutta ja kymmenen Euroopan-mestaruutta. Kaksinpelin Euroopan-mestaruuden hän voitti vuosina 1970 ja 1972. Rudnova voitti Euroopan TOP 12 -turnauksen vuonna 1974.

## Saavutukset
### MM-mitalit
* Naisten kaksinpeli
** Pronssia 1967
* Naisten nelinpeli
** Kultaa 1969 (parina Svetlana Grinberg)
** Pronssia 1967 (parina Svetlana Grinberg)
* Sekanelinpeli
** Pronssia 1967  (parina Anatoli Amelin)
* Naisten joukkuekilpailu
** Kultaa 1969
** Hopeaa 1967
Lähde: 

### EM-mitalit
* Naisten kaksinpeli
** Kultaa 1970, 1972
** Hopeaa 1968
** Pronssia 1964, 1974
* Naisten nelinpeli
** Kultaa 1970 (parina Svetlana Grinberg)
** Hopeaa 1968
** Pronssia 1972, 1974
* Sekanelinpeli
** Kultaa 1968, 1970, 1972, 1974 (parina Stanislav Gomozkov)
** Pronssia 1976
* Naisten joukkuekilpailu
** Kultaa 1970, 1974, 1976
** Hopeaa 1968
Lähde: 

## Lähteet
Kelluskeiholehti

**Kelluskeiholehti** (*Sagittaria natans*) on sarpiokasvien (Alismataceae) heimoon, keiholehtien (*Sagittaria*) sukuun kuuluva kasvilaji. Kelluskeiholehti on vesikasvi, kuten muutkin keiholehtilajit, ja kasvaa usein kokonaan veden alla. Kelluskeiholehti muistuttaa pystykeiholehteä (*Sagittaria sagittifolia*) ja lajit voivat myös risteytyä keskenään. Lajit ovat erotettavissa toisistaan lehtien ulkonäön, heteiden ponsien värin sekä hedelmien koon perusteella.

Kelluskeiholehden lehdet ovat pitkäruotisia ja lehtilavat kelluvat veden pinnalla. Lehtilavat ovat muodoltaan soikeita ja tyviltään pyöreitä tai herttamaisia. Joskus lehtilavan tyvellä voi olla lyhyet lehtiliuskat. Veden alla kasvavilla muodoilla lehdet ovat pitkänkapeita ja nauhamaisia. Kelluskeiholehden kukinto on terttumainen ja kukat ovat valkoisia. Heteiden ponnet ovat kirkkaankeltaisia. Kelluskeiholehti kukkii heinä–elokuussa. Hedelmät ovat noin 3–4 mm pitkä pähkylöitä.

Kelluskeiholehteä tavataan Suomessa lähinnä Etelä-Lapissa, Kainuussa sekä etelämpänä Itä-Suomessa.

Kelluskeiholehti on yksi Suomen kansainvälisistä vastuulajeista.

## Lähteet
Luettelo 1970-luvun neuvostoelokuvista

**Luettelo 1970-luvun neuvostoelokuvista** on luettelo vuosina 1970–1979 ensi-iltansa saaneista Neuvostoliitossa tuotetuista pitkistä elokuvista. Luettelo on hyvin epätäydellinen, sillä Internet Movie Databasen mukaan Neuvostoliitossa julkaistiin vuosina 1970–1979 noin 3&nbsp;000 elokuvaa, joista noin 1&nbsp;400 on pitkiä teatterielokuvia. Luettelossa on kuitenkin valtaosa Suomessa suomeksi tekstitettyinä tai dubattuina esitetyistä elokuvista. Mukana on myös dokumenttielokuvia. 

Suomessa esitettiin 1950-luvulta 1980-luvulle neuvostoliittolaisia elokuvia sekä televisiossa, elokuvateattereissa että elokuvakerhoissa ehkä enemmän kuin missään muussa länsimaassa. Teatterielokuvien pääasiallinen maahantuoja oli Kosmos-Filmi Oy, joka oli maailman ainoa neuvostoliittolaisten suoraan hallitsema elokuvien levitysyhtiö Neuvostoliiton ulkopuolella.

## Katso myös
*Luettelo 1950-luvun neuvostoelokuvista
*Luettelo 1960-luvun neuvostoelokuvista
*Luettelo 1980- ja 1990-luvun neuvostoelokuvista

## Taulukko

## Lähteet
*
*
*Elonet, Kansallinen audiovisuaalinen instituutti
### Viitteet
Volkswagen SpaceFox

**Volkswagen SpaceFox** (Typ 5Z6) on Volkswagenin vuosina 2006–2019 valmistama pieni farmariauto, joka perustuu Volkswagen Foxiin. Autoa myytiin SpaceFoxina Brasiliassa ja Perussa. Argentiinassa, Chilessä ja Uruguayssa nimenä oli **Suran**, Meksikossa **SportVan** ja Algeriassa **Fox Plus**.

Normaalin version lisäksi autosta valmistettiin myös maasturimaisemman näköistä versiota, jossa on korkeampi maavara, kattokaiteet ja koria suojaavia muoviosia. Sen nimenä oli SpaceCross tai Suran Cross markkina-alueesta riippuen.

Vuonna 2009 mallin ulkoasua muokattiin vastaamaan uutta Polo V -mallia. Myös kojelauta oli uusi ja toteutettu entistä paremmin materiaalein.

Toisen kasvojenkohotuksensa malli sai syksyllä 2014. Keulan ilmeestä tuli aiempaa terävämpi ja takavalot olivat uudet. Sisäosien näkyvimmät muutokset olivat uusi ohjauspyörä ja tietoviihdejärjestelmä.
 

## Lähteet

## Aiheesta muualla
Formula 2 Azerbaidžanin Grand Prix 2018

**Formula 2 Azerbaidžanin Grand Prix 2018** oli Formula 2 -kauden 2018 toinen osakilpailu, joka ajettiin 28.–29. huhtikuuta Bakun katuradalla Azerbaidžanissa.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* George Russellin ensimmäinen voitto, palkintosija ja nopein kierros.
* Alexander Albonin ensimmäinen voitto.
* Jack Aitkenin ensimmäinen palkintosija.
* Tadasuke Makinon ja Arjun Mainin ensimmäiset pisteet.
* Charouz Racing Systemin ensimmäinen palkintosija ja nopein kierros.

## Katso myös
* Azerbaidžanin Grand Prix 2018

## Lähteet
Marie Hrachová

**Marie Hrachová** (s. 12. marraskuuta 1963 Ostrava) on Tšekkoslovakiaa edustanut, 1980-luvulla ja 1990-luvun alussa menestynyt pöytätennispelaaja. Hän saavutti sekanelinpelissä MM-hopeaa ja Euroopan-mestaruuden. Kaksinpelissä hän saavutti kahdesti EM-pronssia ja ylsi eurooppalaisittain harvinaisesti olympialaisissa välieriin Soulin olympialaisissa 1988. Hän osallistui toisen kerran olympialaisiin Barcelonassa 1992. Hrachová voitti Euroopan TOP 12 -turnauksen vuonna 1984.

## Saavutukset
### MM-mitalit
* Sekanelinpeli
** Hopeaa 1985 (parina Jindřich Panský)
Lähde: 

### EM-mitalit
* Naisten kaksinpeli
** Pronssia 1984, 1992
* Naisten nelinpeli
** Hopeaa 1986 (parina Bettine Vriesekoop)
** Pronssia 1984, 1988
* Sekanelinpeli
** Kultaa 1986 (parina Jindřich Panský)
** Hopeaa 1984 (parina Jindřich Panský)
* Naisten joukkuekilpailu
** Hopeaa 1988, 1990
Lähde: 

## Lähteet
Oddworld

**Oddworld** on Oddworld Inhabitantsin kehittämä toimintaseikkailupelien sarja.

## Pelit
* **' (1997)
* **' (1999)
* **' (2001)
* **' (2005)
* **' (2021)

===Uusintaversiot ja muut versiot===
* ''[[Oddworld Adventures]]'' (1998)
* ''[[Oddworld Adventures 2]]'' (2000)
* ''Oddworld: Stranger’s Wrath HD'' (2011)
* **' (2014)

## Lähteet

## Aiheesta muualla
* Pelisarja MobyGamesissä
Jill Hammersley

**Jill Hammersley** (o.s. **Shirley**, myöh. **Parker**, s. 6. joulukuuta 1951 Carshalton) on brittiläinen, 1970-luvulla ja 1980-luvun alkupuolella menestynyt pöytätennispelaaja. Hän saavutti naisten nelinpelissä MM-pronssia ja voitti kaksi Euroopan-mestaruutta, joista toisen naisten kaksinpelissä ja toisen naisten nelinpelissä. Hammersley voitti Euroopan TOP 12 -turnauksen vuosina 1978, 1980 ja 1981.

## Saavutukset

### MM-mitalit
* Naisten nelinpeli
** Pronssia 1973 (parina Beatrix Kisházi)
Lähde: 

### EM-mitalit
* Naisten kaksinpeli
** Kultaa 1976
** Hopeaa 1978, 1982
* Naisten nelinpeli
** Kultaa 1976 (parina Linda Howard)
** Hopeaa 1972 (parina Beatrix Kisházi)
** Pronssia 1980, 1982
* Naisten joukkuekilpailu
** Hopeaa 1976
** Pronssia 1982
Lähde: 

## Lähteet
Caroline Veyre

**Caroline Veyre** (s. 4. lokakuuta 1988 Pariisi) on ranskalaissyntyinen kanadalainen nyrkkeilijä. Hän ottelee kevytsarjassa eli alle 60-kiloisissa.

## Ura
Veyre kävi Kanadan Montrealissa ensimmäisen kerran vuonna 2000 ja muutti sinne vuonna 2003. Hän aloitti nyrkkeilyn harrastamisen 18-vuotiaana ja osallistui ensimmäisiin Kanadan-mestaruuskilpailuihinsa 20-vuotiaana. Hän voitti tuolloin, vuonna 2009, pronssia, vuonna 2012 hopeaa ja vuonna 2013 ensimmäisen kerran kultaa. Hän uusi mestaruutensa vuonna 2014 ja on voittanut myöhemmin kultaa myös vuonna 2017.

Vuonna 2015 Veyre voitti kultaa Torontossa järjestetyissä Pan-Amerikan kisoissa. Hän voitti turnauksen loppuottelussa argentiinalaisen Dayana Sánchezin hajaäänituomiolla. 

Nyrkkeilyn maailmanmestaruuskilpailuihin Veyre osallistui ensimmäisen kerran vuonna 2014, jolloin ne järjestettiin Jejussa. Hän hävisi turnauksen ensimmäisellä kierroksella walesilaiselle Charlene Jonesille. Vuoden 2016 maailmanmestaruuskilpailuissa, jotka järjestettiin Astanassa, Veyre voitti kaksi ottelua, mutta hävisi neljännesvälierissä ranskalaiselle Estelle Mosselylle. Samalla hän menetti mahdollisuuden päästä mukaan Rio de Janeiron olympialaisiin. 

Kansainyhteisön kisoihin Veyre osallistui ensimmäisen kerran vuonna 2018, jolloin ne järjestettiin Gold Coastissa. Hän otteli turnauksessa yhden ottelun, puolivälieräottelun nigerialaista Yetunde Odunugaa vastaan, jonka hän hävisi.

## Yksityiselämä
Veyrella on kaksi sisarusta, kaksoissisar Isabelle ja nuorempi veli François. Hänen äitinsä on kotoisin Brasiliasta.

Veyre on suorittanut käännöstieteen tutkinnon Université de Montréalissa.

## Lähteet
Chua Sock Koong

**Chua Sock Koong** (s. 1956) on singaporelainen yritysjohtaja. Hän on ollut Singapore Telecommunications -yhtiön toimitusjohtaja huhtikuusta 2007 lähtien. Yhtiö on Kaakkois-Aasian suurin tietoliikennepalvelujen tarjoaja. Yhtiön päämarkkina-alueet ovat Aasia, Australia, Afrikka ja Yhdysvallat.

Yhdysvaltalainen talousjulkaisu Forbes luokitteli Chuan vuoden 2014 maailman vaikutusvaltaisimpien naisten listallaan sijalle 74. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 6. sijalle (2017). 
 
Chua suoritti alemman korkeakoulututkinnon (B.A./B.Sc., kirjanpito) Singaporen yliopistossa. Hän on naimisissa, kaksi lasta.

## Lähteet

## Aiheesta muualla
*Interview with Chua Sock Koong, Group CEO, SingTel (2015)  (dailymotion.com)